**ԱՄՓՈՓԱԹԵՐԹ**

**«ԳՈՒՅՔ ՓՈԽԱՆՑԵԼՈՒ ԵՎ ՆՎԻՐԱԲԵՐՈՒԹՅԱՄԲ ՀԱՆՁՆԵԼՈՒ ՄԱՍԻՆ»**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ՀՀ արդարադատության նախարարություն | 26.01.2023թ. |
| № 01/27.1/4070-2023 |
| Հայտնում են, որ Հայաստանի Հանրապետության կառավարության 2021 թվականի փետրվարի 25-ի թիվ 252-Լ որոշմամբ հաստատված աշխատակարգի 15-րդ կետում ամրագրված կարգավորման համաձայն՝ նախագծերը նախապես կարծիքի են ուղարկվում ***շահագրգիռ մարմիններին*** նախագիծը ներկայացնողի կողմից: *Ոչ նորմատիվ բնույթի նախագծերը կարծիքի են ուղարկվում նաև* ***արդարադատության նախարարություն****, բացառությամբ օրենքի կիրարկումն ապահովող միջոցառումների մասին, աշխատանքային խմբերի (հանձնաժողովների, հանձնախմբերի) մասին,* ***գույք հետ վերցնելու կամ ամրացնելու մասին նախագծերի****:* «Նվիրաբերությամբ գույք հանձնելու մասին» ՀՀ կառավարության որոշման նախագծի (այսուհետ՝ նախագիծ) առումով անհրաժեշտ է նկատի ունենալով այն հանգամանքը, որ ներկայացված նախագիծը վերաբերում է գույք հանձնելուն, իսկ ՀՀ արդարադատության նախարարությունն էլ ըստ էության տվյալ նախագծով շահագրգիռ մարմին չի հանդիսանում՝ ուստի ղեկավարվելով Հայաստանի Հանրապետության կառավարության 2021 թվականի փետրվարի 25-ի թիվ 252-Լ որոշմամբ հաստատված աշխատակարգի 15-րդ կետի պահանջներով՝ հարկ են համարում նշել, որ ներկայացված նախագծի վերաբերյալ ՀՀ արդարադատության նախարարության կողմից կարծիք չի ներկայացվելու: | Ընդունվել է ի գիտություն: |
| 2. ՀՀ արտաքին գործերի նախարարություն | 27.01.2023թ. |
| № 1111/4087-23 |
| Առաջարկում են նախագծի 3-րդ կետում «հանձման-ընդունման» բառից հետո ավելացնել «և գույքի նվիրաբերության պայմանագրի նոտարական վավերացման» բառերը:  | Չի ընդունվել, հաշվի առնելով, որ շարժական գույքի նվիրաբերության պայմանագրերի նոտարական վավերացման պարտադիր պահանջ ՀՀ օրենսդրությամբ նախատեսված չէ: |
| 3. ՀՀ կրթության, գիտության, մշակույթի և սպորտի նախարարություն | 30.01.2023թ. |
| № 01/20.1/1906-2023 |
| Նախագծի վերաբերյալ առաջարկություններ ու առարկություններ չունեն: | Ընդունվել է ի գիտություն: |
| 4. ՀՀ շրջակա միջավայրի նախարարություն | 07.02.2023թ. |
| № 1/04.8/1122-2023 |
| Առաջարկում են Նախագծի 1-ին կետում նշված «բնապահպանական» բառը փոխարինել «շրջակա միջավայրի» բառերով։ | Ընդունվել է:Նախագծում և հիմնավորման մեջ կատարվել են համապատսխան փոփոխություններ: |
| 5. ՀՀ ֆինանսների նախարարություն | 07.02.2023թ. |
| № 01/9-2/1955-2023 |
| Նախագծի վերաբերյալ հայտնում են հետևյալը.Նախագծով նախատեսվում է Lիտվական «ՋեյԷսՍի Սոլիթ Թեքնիքս» ընկերության կողմից «Դի Օհմ Էներջի» սահմանափակ պատասխանատվությամբ ընկերության անունով ստացված, ապա «Հրաժարում՝ հօգուտ պետության» մաքսային ընթացակարգով ձևակերպված և պետական սեփականությանը փոխանցված արևային վահանակներն ու այլ սարքավորումները փոխանցել ՀՀ տարածքային կառավարման և ենթակառուցվածքների նախարարությանը, և վերջինիս կողմից՝ նվիրաբերության պայմանագրի հիման վրա, հանձնել սույն որոշման հավելվածում նշված նվիրառուներին (թվով 13 դպրոց, 4 մանկապարտեզ, մշակույթի տուն և արվեստի դպրոց):Հարկ է նկատել, որ առաջարկվող մեխանիզմն առերևույթ տպավորություն է ստեղծում, որ նպատակ ունի ազատել ապրանքների ներմուծման համար ավելացված արժեքի հարկի գծով ՀՀ սահմանին առաջացող հարկային պարտավորություններից, ինչը որևէ պարագայում ընդունելի համարվել չի կարող:Ընդ որում, նույնաբովանդակ նախաձեռնության վերաբերյալ 2021 թվականի մայիսի 4-ի ֆինանսատնտեսական նախարարակական կոմիտեի նիստի արձանագրությամբ պետական կառավարման համակարգի մարմինների ղեկավարներին առաջարկվել է ընդունել ի գիտություն, որ ***պետք է ձեռնպահ մնալ պետական մարմիններին 3-րդ երկրներից ուղարկված ապրանքները (այդ թվում՝ շարժական գույքը) «Մաքսային կարգավորման մասին» օրենքով սահմանված՝ «Հրաժարում հօգուտ պետության» մաքսային ընթացակարգով ձևակերպելուց կամ սույն արձանագրության 12-րդ կետով ներկայացված որոշման նախագծի օրինակով նշված մաքսային ընթացակարգով արդեն իսկ ձևակերպված ապրանքները (այդ թվում՝ շարժական գույքը) հետագայում համապատասխան կազմակերպությանը կամ ֆիզիկական անձանց ամրացնելուց կամ նվիրաբերելուց և ներմուծումը կազմակերպել ընդհանուր ընթացակարգով:***  | Ընդունվել է ի գիտություն:Ինչպես նշված է Նախագծի հիմնավորման մեջ՝ՀՀ Գեղարքունիքի, Շիրակի, և Կոտայքի մարզերում գործող ոչ առևտրային 19 շահառու (նվիրառու) կազմակերպություններին արևային վահանակներն ու այլ սարքավորումները հանձնվում են ոչ առևտրային նպատակներով օգտագործելու համար: |
| Միաժամանակ խմբագրական առումով առաջարկում են նախաբանում «Մաքսային կարգավորման մասին» օրենքի 143-րդ հոդվածի 1-ին մասի 3-րդ կետին և 145-րդ հոդվածին կատարված հղումները փոխարինել Օրենքի 245-րդ հոդվածի 1-ին մասի 3-րդ կետով և 247-րդ հոդվածով: | Ընդունվել է, Նախագծի նախաբանում կատարվել է համապատասխան փոփոխություն: |
| 6. ՀՀ պետական եկամուտների կոմիտե | 01.02.2023թ. |
| № 01/3-2/6415-2023 |
| Նախագծի վերնագրում առաջարկում են «Նվիրաբերությամբ գույք հանձնելու մասին» բառերը փոխարինել «Գույք փոխանցելու և նվիրաբերությամբ հանձնելու մասին» բառերով՝ համապատասխանեցնելով նախագծի 1-ին կետի բովանդակությանը։Առաջարկում են Նախագծի նախաբանում «Մաքսային կարգավորման մասին» օրենքի 143-րդ հոդվածի 1-ին մասի 3-րդ կետը և 145-րդ հոդվածը» բառերը փոխարինել «Մաքսային կարգավորման մասին օրենքի 247-րդ հոդվածը» բառերով։Միաժամանակ, առաջարկում են նախագծի 1-ին կետում նշել նշված յուրաքանչյուր ապրանքների հայտարարագրի ապրանքների քաշը և արժեքը։ Նախագծով ներկայացված համապատասխան ապրանքների հայտարարագրերով հայտարարագրված ապրանքների նկարագրությանը համապատասխանեցնելու նպատակով՝ առաջարկում են Նախագծի հավելվածով սահմանված ցանկում Մետաղական կոնստրուկցիաների հավաքածու արևային համակարգի հավաքման համար բառերը փոխարինել Մետաղական կոնստրուկցիաների հավաքածու արևային համակարգի հավաքման համար (առանց մակնշման) բառերով, Միակցիչներ լարերի և մալուխների համար (զույգ) բառերը փոխարինել Միակցիչներ լարերի և մալուխների համար (զույգ), WEIDMULLER բառերով, Արևային լուսազգայուն պանելներ "SOLET 410MH5-54" բառերը փոխարինել Արևային լուսազգայուն ֆոտոգալվանային պանելներ "SOLET 410MH5-54" բառերով, Արևային մալուխ H 1Z2Z2-K 1x4 բառերը փոխարինել Արևային մալուխ պղնձյա հաղորդիչներով առանց միացնող հարմարանքների (ոչ Ա/Մ-ի), 1000 Վ-ից ավել լարումով (Solar H 1Z2Z2-K 1x4 (Reel)) բառերով, Արևային կերպափոխիչ «Solax X3-PRO-25K-G2» բառերը փոխարինել Արևային կերպափոխիչ (ինվերտոր) «Solax X3-PRO-25K-G2» 25 ԿՎԱ բառերով, Արևային կերպափոխիչ «Solax X3-PRO-20K-G2» բառերը փոխարինել Արևային կերպափոխիչ (ինվերտոր) «Solax X3-PRO-20K-G2» 20 ԿՎԱ բառերով, Արևային կերպափոխիչ «Solax X3-MIC-10K-G2» բառերը փոխարինել Արևային կերպափոխիչ (ինվերտոր) «Solax X3-MIC-10K-G2» 10 ԿՎԱ բառերով, Արևային կերպափոխիչ «Solax X3-MIC-8K-G2» բառերը փոխարինել Արևային կերպափոխիչ (ինվերտոր) «Solax X3-MIC-8K-G2» 8 ԿՎԱ բառերով, Արևային կերպափոխիչ «Solax X3-MIC-15K-G2» բառերը փոխարինել Արևային կերպափոխիչ (ինվերտոր) «Solax X3-MIC-15K-G2» 15 ԿՎԱ բառերով, Արևային կերպափոխիչ «Solax X3-PRO-10K-G2» բառերը փոխարինել Արևային կերպափոխիչ (ինվերտոր) «Solax X3-PRO-10K-G2» 10 ԿՎԱ բառերով, Արևային կերպափոխիչ «Solax X3-MGA-40K-G2» բառերը փոխարինել Արևային կերպափոխիչ (ինվերտոր) «Solax X3-MGA-40K-G2» 40 ԿՎԱ բառերով, Արևային կերպափոխիչ «Solax X3-PRO-30K-G2» բառերը փոխարինել Արևային կերպափոխիչ (ինվերտոր) «Solax X3-PRO-30K-G2» 30 ԿՎԱ բառերով և Արևային կերպափոխիչ «Solax X3-MIC-6K-G2» բառերը փոխարինել Արևային կերպափոխիչ (ինվերտոր) «Solax X3-MIC-6K-G2» 6 ԿՎԱ բառերով։ | Ընդունվել է:Նախագծում և հավելվածում կատարվել են համապատսխան փոփոխություններ: |
| 7. ՀՀ վարչապետի աշխատակազմի տարածքային զարգացման և շրջակա միջավայրի հարցերի վարչություն | 15.03.2023թ. |
| № 02/16.11/8515-2023 |
| Նախագծի վերաբերյալ առկա են հետևյալ նկատառումները՝1. Ներկայացված Նախագծով նախատեսվում է՝ Լիտվայի շրջակա միջավայրի նախարարության Բնապահպանական նախագծերի կառավարման գործակալության կողմից ֆինանսավորված՝ «Հայկական դպրոցական համայնքներում արևային կայանների կառուցման և տեղական գործընկերներին արևային էներգիայի ոլորտում լիտվական փորձի փոխանցման միջոցով շրջակա միջավայրի աղտոտման և կլիմայի փոփոխության խնդիրները լուծելու» ծրագրի շրջանակներում Հայաստան փոխադրված՝ ՀՀ Գեղարքունիքի, Շիրակի և Կոտայքի մարզերում գործող ոչ առևտրային 19 շահառու (նվիրառու) կազմակերպություններին արևային վահանակների ու այլ սարքավորումների հանձնումը` ոչ առևտրային նպատակներով օգտագործելու համար: Հարկ է նշել, որ Նախագծի հիմնավորման մեջ պարզաբանված չեն մի շարք հարցեր, մասնավորապես՝ | Ընդունվել է ի գիտություն: |
| 1) ի՞նչ սկզբունքով է որոշվել 19 շահառու կազմակերպությունների ցանկը, | Ցանկը կազմելու համար "ԴԻ ՕՀՄ ԷՆԵՐՋԻ" ՍՊԸ-ի կողմից կազմակերպվել են հանդիպումներ մարզպետարանների և շահառու կազմակերպությունների ներկայացուցիչների հետ՝ պարզելու համար արևային կայանի տեղադրման նպատակահարմարությունը։ Կազմակերպությունների վերջնական ցանկը կազմվել է՝ ելնելով շահառու կազմակերպությունների տեղանքից, տանիքի վիճակից, էլեկտրաէներգիայի սպառումից, ներքին էլեկտրամատակարարման համակարգից և շահառու կազմակերպության կողմից կանխավճարային գումարի տրամադրման հնարավորություններից։ Արդյունքում ցանկում ներառվել են այն կազմակերպությունները, որոնք հայտնել են իրենց ցանկությունը մասնակցելու «Հայկական դպրոցական համայնքներում արևային կայանների կառուցման և տեղական գործընկերներին արևային էներգիայի ոլորտում լիտվական փորձի փոխանցման միջոցով շրջակա միջավայրի աղտոտման և կլիմայի փոփոխության խնդիրները լուծելու» ծրագրին։Այս ամենը ամրագրելու համար կնքվել են հուշագրեր Lիտվական «ՋեյԷսՍի Սոլիթ Թեքնիքս» ընկերության և շահառու կազմակերպությունների հետ։Հարկ է նշել, որ Lիտվական «ՋեյԷսՍի Սոլիթ Թեքնիքս» ընկերության կողմից «Դի Օհմ Էներջի» սահմանափակ պատասխանատվությամբ ընկերության անունով ստացված «Հայկական դպրոցական համայնքներում արևային կայանների կառուցման և տեղական գործընկերներին արևային էներգիայի ոլորտում լիտվական փորձի փոխանցման միջոցով շրջակա միջավայրի աղտոտման և կլիմայի փոփոխության խնդիրները լուծելու» ծրագրի շրջանակներում նույնաբովանդակ նախաձեռնություն իրականացվել է 2021 թվականի չորրորդ եռամսյակում «Հրաժարում հօգուտ պետության» մաքսային ընթացակարգով։ |
| 2) արդյո՞ք շահառուների ընտրության հարցում հաշվի է առնված տվյալ աշխարհագրական դիրքում արևային օրերի քանակը՝ արևային վահանակների արդյունավետ օգտագործման տեսանկյունից, | Շահառուների համար գնահատվել է համապատասխան տեղանքների արևային ինտեսիվությունը և իրականացվել արևային կայանի արտադրողականության նախահաշվարկ՝ պարզելու համար կայանի տեղադրման տեխնիկական նպատակահարմարությունը։«ՋեյԷսՍի Սոլիթ Թեքնիքս» ընկերության կողմից կազմվել են նախագծեր ՛՛PV\*SOL premium 2022՛՛ ծրագրային փաթեթի կիրառմամբ յուրաքանչյուր շահառու կազմակերպության համար։ Նախագիծը իր մեջ ներառում է՝ կայանի ընդհանուր պատկերը և 3D դիզայնը, արևային վահանակների տեղաբաշխման սխեմատիկ դիագրամը, արտադրության կանխատեսումը և մոդելավորման արդյունքները: |
| 3) արդյո՞ք շահառու կազմակերպությունների շինությունները (հատկապես տանիքները) հիմնանորոգված են և արևային վահանակների տեղադրումից հետո հիմնանորոգման անհրաժեշտություն չի առաջանալու, | Շահառու կազմակերպությունների տանիքների վիճակները գնահատվել են այցերի ժամանակ, իսկ արևային կայանների տեղակայման հնարավորությունը համաձայնեցվել է համապատասխան շահառու կազմակերպությունների տնօրենների կամ լիազորված անձանց հետ։ |
| 4) արդյո՞ք վերոնշյալ կազմակերպությունների ընտրության հարցում հաշվի է առնված կազմակերպություններին անհրաժեշտ էներգիայի և արևային վահանակների արտադրողականության հզորությունների հարաբերակցությունները: | Արևային կայանների հզորությունների որոշումը իրականացվել է շահառու կազմակերպությունների կողմից տրամադրված էլեկտրաէներգիայի տարեկան ծախսի և ջեռուցման համակարգի տարեկան սպառման ցուցանիշների հիման վրա։ |
| 8. ՀՀ փոխվարչապետ Տ. Խաչատրյանի գրասենյակ | 15.03.2023թ. |
| № 02/16.11/8515-2023 |
| Գտնում են, որ բավարար հիմնավորված չէ Ֆինանսների նախարարության կողմից ներկայացված դիրքորոշումը հաշվի չառնելու հանգամանքը, ինչպես նաև դրանում հիշատակված արձանագրությամբ տրված հանձնարարականի պայմաններում բացահայտված չէ այն հատուկ հիմնավորումը, որի պայմաններում նման կարգավորում նախատեսող իրավական ակտը ներկայացվել է ՀՀ կառավարության քննարկմանը: | Ընդունվել է ի գիտություն:Նախագիծը ներկայացվել է ի կատարումն ՀՀ փոխվարչապետ Հ. Մաթևոսյանի 25.10.2022թ. №04/03.39/34743-2022 հանձնարարականի՝ ՀՀ արտաքին գործերի նախարարության 19.10.2022թ.-ի N 1101/47452-22 գրության հիման վրա:«ԴԻ ՕՀՄ ԷՆԵՐՋԻ» ՍՊԸ-ն 2020թ.-ից սկսած ակտիվ գործունեություն է ծավալել միջազգային դրամաշնորհների և այլ ֆինանսավորման աղբյուրներ գտնելու ուղղությամբ, որոնք միտված են Հայաստանում արևային էներգետիկայի զարգացման, նորարարական ուղղությունների մշակման և Հայաստանում գործող դպրոցներում, մանկապարտեզներում, մշակույթի տներում և ոչ առևտրային կազմակերպություններում արևային էներգետիկայի սարքավորումների, տեխնոլոգիաների և արտասահմանյան փորձի ներդրմանը։ Հիմնական նպատակն էր ներգրավել արտասահմանյան բարեգործական կառույցներին նմանօրինակ ներդրումներ իրականացնելու համար։  Որպեսզի պարզ լիներ, թե որոնք էին մեր տարածաշրջանում հիմնական ֆինանսավորման մեխանիզմները, քննարկվեց Վրաստանի Հանրապետության փորձը, որտեղ պարզ դարձավ, որ Lիտվական «ՋեյԷսՍի Սոլիթ Թեքնիքս» ընկերության կողմից նման ծրագրեր իրականացվել են մի քանի տարի շարունակ և առաջարկվեց նմանօրինակ ծրագրեր իրականացնել նաև Հայաստանում։ Բանակցությունների արդյունքում ձեռք բերվեց համաձայնություն ծրագրեր իրականացնել Հայաստանում, որը ֆինանսավորվում է Լիտվայի շրջակա միջավայրի նախարարությանը կից բնապահպանական նախագծերի կառավարման գործակալության կողմից։ Միևնույն ժամանակ նշենք նաև, որ ծրագիրով պարտադրվում է ֆինանսավորել միայն ոչ առևտրային կազմակերպություններին։ 2020 թ.-ից սկսած իրականացվել են շուրջ 10 նմանօրինակ ծրագրեր, իսկ 2022թ.-ին ֆինանսավորման ծավալները աճել են, որի արդյունքում ֆինանսավորել է 19 ոչ առևտրային կազմակերպությունների։ Հարկ է նշել, որ ողջ գործընթացներն ուղեկցվել են Լիտվայի դեսպանատան և Տարածքային կառավարման և ենթակառուցվածքների նախարարության ակտիվ մասնակցությամբ և աջակցությամբ, քանի որ ծրագիրը չի ենթադրել շահույթի հետապնդում այլ միտված է եղել շրջակա միջավայրի աղտոտման և կլիմայի փոփոխության խնդիրների լուծման տարբերակներից մեկի՝ արևային էներգետիկ կայանների կառուցմանը և ոչ առևտրային կազմակերպությունների սեփական կարիքների բավարարմանը։ Նշենք նաև, որ զուտ սարքավորումների արժեքը կազմում է մոտ 416,563 Եվրո առանց ԱԱՀ, որի վրա ԱԱՀ-ի ավելացման պարագայում համայնքների վրա կավելացնի մոտ 83,300 Եվրո լրացուցիչ բեռ՝ հաշվի չառած մաքսային վճարները։  |